钦定古今图书集成/理学汇编/字学典/第093卷 > 《屠隆考槃馀事》 > 《书评》
## 钦定古今图书集成/理学汇编/字学典/第093卷 > 《屠隆考槃馀事》 > 《书评》

国朝书家当以祝允明为上。今之人不啻“家临池而
人染翰”，然无敢与希哲抗衡也。

文征仲以法胜，王履吉以韵胜，然文之书画，有亲藩
中贵及外国人，虽遗以隋珠赵璧，而欲购片纸只字，
平生必不肯应。此文之名，益重于世。宋仲温、仲珩，当
与王文并驾。之四子者，亚于祝者也。

陆深、沈度、徐元玉、李应祯、吴宽五人，其又次者也。
詹希原、解缙鸣于朝，周砥、卢熊著于野。“朝者迺当让
野。”

杜环、李粲、杨士奇、沈昌祺、胡文穆、曾棨、李时勉、陈敬
宗、吴馀庆、卫靖、魏骥、徐有贞、刘玨、张汝弼、黄翰、张天
骏、莆显、邵文敬、詹和、钱溥、钱博、陈白沙、任道逊、王守
仁、金琮、周伦、张电、凌晏如、许成名、许宗鲁、朱九江、王
慎中、杨慎、罗洪先、陈鹤、杨珂、罗鹿龄、吴维岳、陈道复、
王同祖、袁襄、王谷祥，文嘉、陈鎏、陆师道、彭年、许初、黄
姬水、张凤翼、王稚登、邢侗、俞允文、莫云卿、朱子价、黎
惟敬、梁思伯、汤涣、吴大礼、陆万里，又其次者也。
隶古在明世殊寥寥闻，惟陈文东、文征仲、文彭数人
而已。

篆书：“李东阳、滕用亨、程南云、金湜、乔宇景阳、徐霖、陈
道复、王谷祥、周天球。”

署书：“詹希原、夏昶、蒋廷晖、朱孔旸、湛若水、夏言、方元
焕、张书绅、苏洲、王问、俞宪、莫如忠、陈尔见。”

张天骏有厮养婢善书，观者咄咄称赏。能赘列“紫薇
郎，署分科木天”，大可怪也。

朱孔旸、姜立纲皆掾史笔，所谓“南路体”也。马一龙用笔本流迅而乏字源，浓澹大小错综不可识，拆看亦
不成章，况多俗笔。方元焕、张书绅、苏洲，皆近时书中
恶道也。马负图狂翰，亦有习者，既贻讥大雅，终非可
久。王逢年本有笔，而杂用之，遂不成。家之数子者，书
不足法也。

李自实称善书，为右都御史，坐宁藩事伏法，丰吏部
坊，改名“道生。”自负书薮第形朴，既不美观，加之狼戾
难亲，踪迹永绝。此二人者，人品恶薄，书不足道也。